Diari Oficial de la Generalitat Valenciana


Sumari del DOGV 6390, del 04-11-2010 (2010/11849)

Licitació número E.6/10PL. Programa d'Actuació Integrada del Macrosector IV (SUNP IV) del PGOU de Sagunt.
---------------------------------------------------------------------------------------------------------

### Dades del document

Número de DOGV
:   6390

Data del DOGV
:   04-11-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/11012


Data del document
:   20-10-2010

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * contracte d'obres

Licitació número E.6/10PL. Programa d'Actuació Integrada del Macrosector IV (SUNP IV) del PGOU de Sagunt. [2010/11091]  
Apartat I. Poder adjudicador  
I.1) Nom, direccions i punts de contacte:  
Entitat local adjudicadora del programa d'actuació integrada:  
Nom oficial: Ajuntament de Sagunt.  
Adreça postal: carrer Autonomia 2, Sagunt, província de València, Espanya.  
Localitat: Sagunt (València).  
Codi postal: 46084.  
País: Espanya.  
Unitat administrativa de l'entitat local responsable de la tramitació del programa d'actuació integrada, com a punt de contacte: Departament d'Urbanisme.  
Telèfon de contacte: 159 780 805.  
Fax de contacte: 507 025 316.  
Adreça de correu electrònic de contacte: .  
Direccions Internet: .  
Pot obtindre's més informació en: vegeu els punts de contacte mencionats dalt.  
Les bases generals reguladores del programa d'actuació integrada s'han publicat en el Butlletí Oficial de la Província de València núm. 252, de data 23 d'octubre de 2006, i les bases particulars en el Diari Oficial de la Comunitat Valenciana núm. 6312, de data 16 de juliol de 2010. A més poden obtindre's en els punts de contacte mencionats dalt.  
Les ofertes o sol·licituds de participació han d'enviar-se als punts de contacte mencionats dalt.  
I.2) Tipus de poder adjudicador i principal activitat: institució local.  
Apartat II. Objecte del contracte  
II.1) Descripció.  
II.1.1) Denominació del contracte establida pel poder adjudicador: Programa d'Actuació Integrada del Macrosector IV (SUNP IV) del PGOU de Sagunt.  
II.1.2) Tipus de contracte i emplaçament de les obres, lloc d'entrega o d'execució: redacció de documentació de planejament, d'instruments de gestió urbanística (projectes de reparcel·lació i d'urbanització) i execució d'obres, amb emplaçament principal d'aquestes al sud del macrosector III i en la zona de Sota Vies, a Sagunt.  
II.I.3) L'anunci es referix a un contracte públic.  
II.1.4) Breu descripció del contracte: segons el PGOU és el macrosector IV (SUNP IV).  
Superfície total aproximada de l'àmbit: 245.000 m².  
II.1.5) Divisió en lots: no.  
II.1.8) Variants: no s'hi admeten.  
II.2) Quantitat o extensió del contracte.  
II.2.1) Extensió o quantitat total del contracte: atés que en les bases generals per les quals es regeix aquest PAI es va fixar el següent criteri per a definir l'import del PEM.  
Per a la urbanització interior: un cost mitjà màxim per m² de vial i per m² de zona verda.   
En el cas que ens ocupa, per comparativa amb actuacions semblants i actualitzacions de l'IPC, i atesa la no-concreció de l'ordenació fins a l'aprovació del seu planejament, es fixa un cost mitjà tant per a m² vial com per a m² de zona verda de 85 €/m². En aquelles superfícies ja urbanitzades, en què la intervenció consistisca en la seua remodelació (p. ex. ronda Oest) el preu unitari serà de 60 €/m², atenent la realització de nou tractament superficial i la nova dotació o modificació d'instal·lacions existents. Aquells àmbits en què s'acredite la necessària demolició de la pràctica totalitat de les obres (inclòs paquet de ferms) i la seua nova execució s'estimaran com a obra nova a tots els efectes.  
Per a les connexions exteriors: es fixaran preus màxims de caràcter individual per cada un dels elements identificats per les bases particulars. Aquest pronunciament estimatiu es farà en tot cas per a aquelles infraestructures de connexió exterior que seran de titularitat municipal.   
En el nostre cas, atenent que el preu per m² estimat inclou les necessitats de contenidors soterrats de recollida de RSU, demolicions d'edificacions existents, reposició de serveis (fins i tot séquies) i adequació d'àmbits adjacents, únicament es consideren "connexions exteriors"(no incloses en el preu unitari) les relatives a cànons per connexió/obtenció de serveis, com per exemple el cànon per a obtenció de proveïment d'aigua potable o el cànon d'abocament de sanejament si escau.  
El cost de la ronda de Circumval·lació Sud, s'estimarà amb base als preus d'urbanització interior, és a dir, a raó de 85 €/m², i s'exclourà en aquest import l'obra civil de pas sota les vies ferroviàries l'execució se de les quals estima, i així s'ha sol·licitat pel Ple de la corporació, per part del Ministeri de Foment dins de les obres d'execució de la línia d'alta velocitat València-Castelló.  
Al seu torn, s'indicava en les bases generals que si les infraestructures foren de titularitat distinta i no s'haguera pogut determinar el preu de partida per part dels servicis tècnics municipals, s'exclouria expressament del preu màxim fixat per aquest Ajuntament com a preu de partida de la licitació a la baixa. Dins d'aquest concepte es consideren com a obres extraordinàries, connexions exteriors, les d'intervenció (soterrament de línies elèctriques aèries, reposició de línies soterrades existents,...) en línies elèctriques de més de 20 KV, havent d'aportar-se la seua estimació econòmica així com el conveni tècnic en què s'indica la totalitat de condicionants de la companyia titular a la indicada reposició.  
Igualment quedaran fora d'aquest límit econòmic aquelles millores en infraestructures que tot i ser necessàries o convenients no hagen sigut previstes en les bases particulars i proposen els aspirants, ni les obres connexes que definitivament haguera d'executar l'àmbit, per no haver prosperat les iniciatives encarregades de la seua concreció, les quals es valoraran atenent al preu de licitació, ja siga per coeficient ?/m², per aplicació de partides o extrapolació d'aquestes.  
Així mateix es va fixar el següent criteri per a definir l'import del PEC es va establir que mai podrà superar el 19% del PEM.  
D'altra banda, s'assenyalava que no s'admetrà el cobrament a càrrec de la propietat per part de l'agent urbanitzador d'honoraris professionals tècnics en imports superiors als establits com a indicatius en les tarifes dels corresponents col·legis professionals. L'aspirant a agent urbanitzador haurà de justificar expressament aquest punt en les seues proposicions jurídic econòmiques.  
Per al present àmbit es considera que els tècnics necessaris, als mers efectes de determinar els honoraris màxims i amb independència de la titulació dels tècnics que intervinguen per a la redacció dels diferents documents (en tot cas habilitats), consisteixen en 1 topògraf, 1 arquitecte, 1 arqueòleg i 1 enginyer tècnic industrial. S'exclouen els honoraris per al soterrament de línies, que es determinaran per part de les companyies, i que s'inclourà dins de l'import de l'esmentada obra i no com a un honorari independent.  
També es va establir en les bases generals que com a despeses generals un percentatge màxim del 5% de la suma del PEC i dels honoraris professionals tècnics. Amb el dit percentatge s'entenen coberts els honoraris jurídics, despeses de publicacions, de notificacions, actuacions en notaria, Registre de la Propietat, despeses financeres, etc. En el cas que, com a conseqüència de l'aplicació de l'anterior percentatge, resulte un import inferior a 60.000 euros, en tot cas es considerarà com a import a cobrar la quantitat esmentada de 60.000 euros.  
Respecte del cànon de l'aigua, ja abans s'ha assenyalat que l'esmentat àmbit està involucrat en el cànon d'urbanització de l'obra corresponent la portada conjunta d'aigua potable a diversos sectors, objecte de la corresponent ordenança ha sigut objecte d'aprovació provisional per mitjà d'acord de gener de 2010, en els termes següents:  
Cànon proveïment d'aigua  
Sectors Aprofitament Percentatge Total cànon  
Macrosector IV 135.013,00 14,03% 373.451,59 €  
Forma de gestió del seu cobrament.  
Es tracta d'infraestructura en què participarà econòmicament l'àmbit, en proporció al seu aprofitament, però l'execució material de la qual no correspondrà a l'agent urbanitzador que se seleccione excepte les de simple connexió, sinó només la gestió dels cobraments corresponents, per a procedir a l'abonament a favor dels agents urbanitzadors dels àmbits corresponents.  
En eixe sentit, davant de certificació aprovada per l'Ajuntament en relació amb les indicades infraestructures comunes, serà procedent l'exigència de les corresponents quantitats a l'agent urbanitzador d'aquest programa.  
Aquest comptarà amb un període d'un mes des de la recepció de la corresponent notificació per a procedir al seu abonament. El desemborsament d'aquestes quantitats i la seua acreditació documental legitimarà establir la seua inclusió en la següent certificació d'obres per a procedir al seu cobrament a càrrec dels propietaris de l'àmbit.  
II.2.2) Opcions: no.  
II.3) Duració del contracte o termini d'execució:  
a) La presentació dels textos refosos corresponents al planejament o al projecte d'urbanització haurà de produir-se en el termini màxim de dos mesos des que tinga lloc la notificació a l'urbanitzador de l'aprovació definitiva que impose modificacions a l'alternativa tècnica.   
b) La notificació als interessats per a l'exercici de l'opció per modalitat de retribució previst en l'article 166 de la Llei Urbanística Valenciana haurà de practicar-se en el termini màxim d'un mes des de la selecció del contractista d'obres.  
c) El projecte de reparcel·lació haurà de presentar-se davant de l'Ajuntament per l'urbanitzador en el termini màxim de tres mesos des de la finalització del termini per a l'opció per modalitat de retribució previst en l'article 166 de la Llei Urbanística Valenciana. A aquest efecte, l'urbanitzador haurà de presentar davant de l'administració actuant acreditació justificativa de la pràctica de les comunicacions regulades exigibles.  
d) La presentació dels textos refosos corresponents al projecte de reparcel·lació haurà de produir-se en el termini màxim de dos mesos des que tinga lloc la notificació a l'urbanitzador de les modificacions a introduir en el projecte inicialment formulat.  
e) L'inici de les obres d'urbanització haurà de produir-se en el termini de dos mesos des de la íntegra notificació de l'aprovació definitiva del projecte de reparcel·lació, acreditant-se per mitjà d'acta de replantejament subscrita per la direcció de les obres i, almenys per un tècnic municipal. A aquests efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació d'aquesta quantitat en la tresoreria municipal.   
f) Les obres d'urbanització hauran de finalitzar en el termini màxim de 36 mesos des que s'inicien. La finalització de les obres s'acreditarà per mitjà del corresponent certificat final d'obres expedit pel director facultatiu. No obstant això, l'Ajuntament es reserva la potestat de pròrroga en terminis majors si així es justificara degudament per condicionants d'organismes supramunicipals o de companyies de serveis.   
g) El viari sud extern al sector haurà de finalitzar-se en el termini màxim de 18 mesos a comptar de la data en què l'Ajuntament compte amb la plena disponibilitat civil dels terrenys, inclòs el de l'encreuament amb la infraestructura ferroviària, computant-se de forma separada i independent als terminis de les obres d'urbanització generals.  
Apartat III. Informació de caràcter jurídic, econòmic, financer i tècnic  
III.1) Condicions relatives al contracte.  
III.1.1) Depòsits i garanties exigits: totes les proposicions dels interessats per a participar en el concurs del present programa d'actuació integrada hauran de prestar una garantia provisional per un import de 300.000 euros, en els termes i condicions exigits en la normativa que siga aplicable.  
Amb anterioritat a la firma del contracte amb l'administració actuant l'adjudicatari del programa d'actuació integrada haurà de constituir la garantia definitiva, per l'import establit en les bases particulars, o, si no n'hi ha, pel 10% del valor de les càrregues d'urbanització i que acreditarà per qualsevol de les formes previstes per a la garantia provisional en aquestes bases. Al seu torn, el percentatge indicat es podrà incrementar dins del marge legal màxim a la vista del contingut de les proposicions plantejades o si es donaren circumstàncies durant el procés selectiu que ho justifiquen.   
Finalitzat el període de garantia de les obres d'urbanització serà procedent la devolució de la garantia definitiva. Interromprà el període de garantia d'un any el requeriment degudament realitzat pels serveis tècnics municipals d'esmena de defectes detectats. Si la gravetat dels dits defectes fóra tal que exigira l'execució d'obres d'entitat, es podrà exigir que la dita obra parcialment tinga el seu propi període de garantia.  
Fins que no es recepcionen íntegrament de forma definitiva les obres d'urbanització de tot l'àmbit, no es cancel·larà la garantia definitiva. No són possibles cancel·lacions parcials d'aquesta.  
III.1.2) Principals condicions de finançament i de pagament i/o referència a les disposicions que les regulen:  
En cap cas serà obligatòria per al propietari la constitució de garantia financera asseguradora del pagament de les quotes d'urbanització en metàl·lic sinó que la constitució d'avals o altres del mateix caràcter serà de caràcter potestatiu per al propietari que ho preferisca com a opció alternativa a l'afecció registral. Aquesta última operarà com a l'opció automàtica si no hi ha manifestació expressa per part del propietari sobre la forma de constituir la garantia.  
Formarà part inexcusable del projecte de reparcel·lació la memòria de les quotes d'urbanització indicatives del calendari del cobrament d'aquestes, així com el seu percentatge parcial.  
Amb ocasió de l'aprovació i notificació a tots els interessats del projecte de reparcel·lació, i abans de l'inici de l'execució material de les obres, sense necessitat d'un acte municipal aprovatori exprés ja que són quantitats certes derivades expressament del dit projecte, es liquidarà en tot cas la primera certificació per part de l'agent urbanitzador, consistent en la liquidació dels saldos deutors i creditors dels propietaris com a conseqüència de la valoració de les indemnitzacions per demolicions de les obres i elements preexistents que interferisquen en la urbanització de l'àmbit; els excessos i defectes d'adjudicació; les compensacions econòmiques derivades de dissolucions de proindivisos per requeriments de copropietaris; i les compensacions en metàl·lic per inexistència d'adjudicacions en terrenys.  
L'abonament o consignació de les dites quantitats a què es tinga dret de cobrament per algun d'aquests conceptes serà requisit imprescindible per a iniciar les obres d'urbanització. L'agent urbanitzador haurà de procedir al pagament d'aquests conceptes encara que no haja aconseguit el cobrament d'aquells propietaris que tinguen l'obligació de pagament.  
Sense perjuí que amb caràcter addicional s'exigisca en cada cas concret en virtut de les corresponents peculiaritats, la documentació mínima a presentar en les certificacions d'obra per part de l'agent urbanitzador serà la següent:  
- Document en què es mostre la quantia per la qual es passa la certificació i percentatge d'obra executat respecte al total d'aquesta, firmada per l'agent urbanitzador, empresa constructora i director/s de l'obra.  
- Document de seguiment en què s'indicaran les obres executades, i quedaran les partides desglossades en cinc columnes: mesurament de projecte, mesurament executat a origen, mesurament de certificació, preu unitari de partida, preu total executat, a l'efecte de comprovar quines partides tenen variació, sense haver de remuntar-se a certificacions anteriors per a això. L'orde i la denominació de les partides haurà de ser el mateix que el de projecte aprovat. Aquest document haurà de firmar-se pels mateixos agents indicats en el punt anterior.  
Les liquidacions de les quotes d'urbanització dirigides als propietaris hauran de reunir els següents requisits formals:  
- Individualització de les quantitats corresponents a cada destinatari.  
- Text íntegre de la resolució administrativa d'aprovació de la certificació d'obres.  
- Peu de recurs administratiu i judicial que pertoca contra la liquidació.  
Els termes del cobrament als propietaris seran els previstos en l'article 163.2 de la Llei 16/2005, Urbanística Valenciana.  
III.1.3) Altres condicions particulars a què està subjecta l'execució del contracte: vegeu les bases generals i particulars de programació del programa d'actuació integrada.  
III.2) Condicions de participació:  
III.2.1) Podran ser urbanitzadors i promoure programes d'actuació les persones, físiques o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats, i reunisquen les condicions de legitimació, solvència econòmica i financera, tècnica i professional que s'indicaran a continuació.  
III.2.2) Capacitat econòmica i financera:  
Bastarà amb complir un dels requisits següents:  
A. Capital social mínim.  
Atés que el PEM indicat com a punt de partida de la licitació en les bases particulars és inferior a 10 milions d'euros el capital social mínim serà de mig milió d'euros.  
B. Disponibilitat de fons propis.  
Gaudir de la disponibilitat de fons propis que equivalga com a mínim a un 20% del pressupost d'execució de contracta del PAI a què es licita.  
C. Agrupacions d'interés urbanístic.  
Aquelles que es troben legalment constituïdes, amb personalitat juridicopública per estar degudament registrades, es considerarà que tenen solvència financera en qualsevol cas.  
III.2.3) Capacitat tècnica:  
A. Plantilla mínima.  
Tindre com a personal en nòmina dins de la plantilla de l'empresa en condició de fix un mínim dels següents efectius  
- Un arquitecte superior i/o tècnic competent (p. ex. ICCP).  
- Un arquitecte tècnic.  
- Un enginyer tècnic industrial o de categoria superior.  
- Un topògraf.  
- Un llicenciat en Dret.  
B. Contractes de serveis professionals.  
Qualsevol dels efectius mínims anteriors podrà ser substituït per l'acreditació de la subscripció d'un contracte de serveis professionals per al PAI concret objecte de licitació amb caràcter previ a la presentació de la proposició, i durant la vigència d'aquest.  
Apartat IV. Procediment   
IV.1) Tipus de procediment.  
IV.1.1 Tipus de procediment: obert.  
IV.2) Criteris d'adjudicació.  
IV.2.1) Criteris d'adjudicació: ja que s'està davant d'un programa l'alternativa tècnica del qual va acompanyada d'instrument de planejament que únicament conté ordenació detallada, la puntuació de l'alternativa tècnica i de l'instrument de planejament representarà un 65% de la valoració en relació amb la proposició juridicoeconòmica, que representarà un 35%.  
Dins de cada una d'elles, la importància relativa és la següent:  
Per a l'alternativa tècnica:  
a) La qualitat tècnica de l'ordenació proposada. Aquest criteri representarà un 50% de la valoració de l'alternativa tècnica.  
b) La resolució adequada de la integració de l'actuació en el seu entorn.  
c) La millor estructuració de dotacions públiques i d'espais lliures.  
Els criteris establits en els apartats b) i c) anteriors representaran en conjunt un 20% de la valoració de l'alternativa tècnica.  
d) La qualitat tècnica de les solucions proposades per a la urbanització.  
Aquest criteri representarà un 10%.  
e) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'aquest, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Aquest criteri suposarà un 10% del valor total de l'alternativa tècnica.  
g) Termini d'execució del programa d'actuació integrada.  
h) Compromís d'edificació simultània a la urbanització dels solars resultants de l'actuació per damunt d'un mínim legalment exigible.  
i) Compromisos addicionals assumits voluntàriament i a càrrec seu per l'urbanitzador.  
j) Mitjans per al control de cada una de les prestacions que constituïxen l'objecte del programa.  
Els criteris establits en els apartats g), h), i) i j) anteriors representaran en conjunt un 10% de la puntuació total de l'alternativa tècnica.  
Per a la proposició juridicoeconòmica:  
a) Menor import respecte de referències de quadros de preus de pràctica usual de les càrregues d'urbanització, expressat en euros per metre quadrat d'edificabilitat. Aquest criteri representarà un 35% de la valoració de la proposició juridicoeconòmica.  
b) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els quals no tinga contracte suficient. Aquest criteri representarà un 30% de la valoració de la proposició juridicoeconòmica.  
c) Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa representarà un 25% de la valoració de la proposició juridicoeconòmica.  
d) Compromisos financers per a l'execució de les obligacions complementàries assumides voluntàriament i a costa seua per l'urbanitzador. Aquest criteri suposarà un 10% del valor total de la proposició juridicoeconòmica.  
IV.2.2) No es realitzarà una subhasta electrònica.  
IV.3) Informació administrativa:  
IV.3.1) Número de referència que el poder adjudicador assigna a l'expedient: expedient 6/9375 IG.  
V.3.2) Publicacions anteriors referents al mateix contracte:  
Publicació de bases generals: Butlletí Oficial de la Província de 23.10.2006.  
Publicació de bases particulars: Diari Oficial de la Comunitat Valenciana de 16.07.2010.  
IV.3.3) Condicions per a l'obtenció de les bases generals i particulars de programació: aquestes s'han publicat íntegrament en els butlletins oficials indicats. També es podrà obtindre còpia íntegra d'aquestes a les dependències municipals del Departament d'Urbanisme, de 08.00 a 14.00 hores, de dilluns a divendres, fins a la finalització del termini de licitació. És d'interés la consulta dels termes dels acords municipals de resolució de recursos de reposició interposats contra les bases, adoptats en data 30.09.2010.  
IV.3.4) Termini de recepció d'ofertes i sol·licituds de participació:  
El termini de presentació de proposicions al concurs és de cinc mesos.  
L'inici del còmput del dit termini començarà a comptar a partir de l'endemà de la data de l'última de les publicacions obligatòries practicades, siga la del DOCV o la del DOUE.  
Les proposicions dels interessats hauran de presentar-se en qualsevol dels registres de l'Ajuntament de Sagunt, dins del termini indicat i en l'horari de 08.00 a 14.00 hores. No serà admissible cap altre mitjà de presentació. Aquesta restricció només afecta la documentació subjecta als terminis de concurrència competitiva i no la resta de documents que siga necessari aportar durant la instrucció de la resta de l'expedient, que podrà fer-se per qualsevol dels mitjans previstos en la Llei 30/1992, de Règim Jurídic de les Administracions Públiques i del Procediment Administratiu Comú.  
IV.3.5) Llengua en què pot redactar-se l'oferta o sol·licitud de participació: ÉS (espanyol)/valencià.  
IV.3.6) Termini durant el qual el licitador estarà obligat a mantindre la seua oferta: set mesos.  
IV.3.7) Condicions per a l'obertura de les ofertes: haurà d'assenyalar-se la data, hora i lloc en què es procedirà a l'obertura de la documentació que integre les propostes presentades per cada licitador, i si es permet la presència de persones autoritzades a estar presents en l'acte d'obertura d'ofertes. En cas de resposta afirmativa, haurà d'especificar-se si l'acte és públic o restringit i, en aquest últim supòsit, assenyalar les persones o entitats autoritzades.  
Apartat VI. Informació complementària   
VI.1) No es tracta de contractes periòdics.  
VI.2) No es relaciona el contracte amb un projecte o programa finançat per mitjà de fons comunitaris.  
VI.3) Informació addicional:  
VI.3.1 Documentació acreditativa de la solvència tècnica, econòmica i financera.   
Capacitat econòmica i financera.  
A. Capital social mínim. Aquest punt s'acreditarà per mitjà de certificat expedit pel Registre Mercantil, d'una antiguitat no superior a tres mesos.  
B. Disponibilitat de fons propis. Si es tractara d'una persona jurídica, el mitjà d'acreditació d'aquesta solvència serà la presentació del balanç, amb relació a l'últim exercici respecte de la data en què se sol·licite la participació, dels comptes anuals aprovats i degudament inscrits en el Registre Mercantil.  
Si es tracta d'un empresari individual i està obligat a presentar la declaració de l'impost del patrimoni, s'exigirà disposar d'un patrimoni equivalent als fons propis abans indicats, circumstància que acreditaria per mitjà de la corresponent liquidació referent a l'últim exercici respecte de la data en què se sol·licite la participació. Si no està obligat a presentar l'impost del patrimoni, se li exigirà que la declaració de l'IRPF de l'últim exercici respecte de la data en què se sol·licite la participació, figure amb ingressos empresarials de caràcter positiu.  
C. Agrupacions d'interés urbanístic. S'acreditarà tal fet per mitjà del certificat acreditatiu de la inscripció en el Registre d'AIU.  
Capacitat tècnica:  
A. Plantilla mínima: s'acreditarà aquest fet per mitjà de còpia compulsada dels contractes laborals corresponents, així com de l'estat d'alta en el moment de la presentació.  
A més caldrà acompanyar còpia del certificat de la titulació acadèmica de cada un d'ells.  
B. Contractes de serveis professionals: s'acreditarà aquest punt per mitjà de còpia compulsada dels contractes dels serveis professionals corresponents. A més caldrà acompanyar còpia del certificat de la titulació acadèmica de cada un d'ells.  
VI.3.2. Documentació a presentar per cada concursant:  
En el sobre A, com a documentació acreditativa de la personalitat i de la solvència, la documentació indicada per a aquesta classe de documentació en la Llei 30/9201 OMG. Punt que cal complementar amb el que establix la determinació 13a de les presents bases particulars.  
En el sobre B, com a alternativa tècnica: a més dels indicats per a aquesta classe de documentació en l'article 126 de la LUV, en tot cas un document de planejament amb el caràcter de pla parcial i projecte d'urbanització acreditatiu de tots els punts i propostes indicats en aquestes bases i que han d'aportar els aspirants a agents urbanitzadors.  
En el sobre C, com a proposició juridicoeconòmica: els indicats en l'article 127 de la LUV.  
La documentació que serà objecte de valoració serà la següent:  
A. De l'alternativa tècnica.  
- El document de planejament.  
- El projecte d'urbanització.  
- El document acreditatiu de la inversió en programes de restauració paisatgística o d'imatge urbana.  
- El document acreditatiu dels terminis que es proposen per al desenvolupament de l'actuació integrada i la resta de compromisos de l'aspirant.  
- El document acreditatiu de l'enunciat dels objectius complementaris que es proposen conforme a l'article 124.2, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
B. De la proposició juridicoeconòmica.  
a) El document acreditatiu de l'import de les càrregues d'urbanització, expressat en euros per metre quadrat d'edificabilitat.   
b) El document acreditatiu de la valoració dels terrenys a l'efecte de fixar el coeficient de canvi per al pagament en espècie.  
c) El document acreditatiu dels compromisos financers per a l'execució de les obligacions complementàries assumides voluntàriament i a costa seua per l'urbanitzador.  
Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, Urbanística Valenciana (DOCV de 31 de desembre de 2005) i, si és el cas, l'exigida per l'article 307 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Consell de la Generalitat (DOGV de 23 de maig de 2006) a informació al públic pel termini d'un mes, en la forma i requisits assenyalats en tals preceptes. Abans de la publicació de l'esmentat anunci, els licitadors hauran d'haver remés avís de l'inici del procediment de gestió indirecta del programa d'actuació integrada al domicili fiscal dels qui consten en el cadastre com a titulars de drets afectats per l'actuació proposada, d'acord amb el que disposa l'article 134.4 de la Llei 16/2005, de 30 de desembre, Urbanística Valenciana (DOCV de 31 de desembre de 2005).  
VI.4) Procediments de recurs:  
VI.4.1) Òrgan competent per als procediments de recurs:  
(i) Nom oficial: Ajuntament de Sagunt (València).  
(ii) Adreça postal: carrer Autonomia, núm. 2.  
(iii) Localitat: Sagunt (València).  
(iv) Codi postal: 46189.  
(v) País: Espanya.  
(vi) Unitat administrativa de l'entitat local responsable de la tramitació del programa d'actuació integrada, com a punt de contacte: Departament d'Urbanisme.  
(vii) Telèfon de contacte: 532 949 144.  
(viii) Fax de contacte: 898 415 640.  
(ix) Adreça de correu electrònic de contacte: .  
VI.5) Data d'enviament del present anunci: l'anunci del concurs del programa d'actuació integrada va ser enviat al Diari Oficial de la Unió Europea en data 20.10.2010.  
Sagunt, 20 d'octubre de 2010.- L'alcalde: Alfredo Castelló Sáez.